section_heading: Igračka karijera
paragraph_text: Rodom je iz valonskog kraja u Belgiji. Rodio se u Ougréeu, današnjoj općini Seraingu, koja je dijelom lièške aglomeracije. Stoga je nogomet počeo trenirati u mjesnom divu, Standard Liègeu. Već s 18 godina trener ga je pozvao igrati u prvu momčad. U prvom je sastavu branio devet godina. Ondje je osvojio dva belgijska prvenstva, jednom je bio doprvak, jedan belgijski kup i jednom je bio finalist kupa, dva belgijska superkupa, a bili su finalisti KPK 1981./82.